הוועדה המסדרת, כנסת 20, פרוטוקול מספר 14, 2015-05-14 20:37

זאב אלקין: חברים, עוד פעם ערב טוב.

זאב אלקין: אנחנו בבקשת הרוויזיה של חבר הכנסת איתן כבל.

זאב אלקין: חבר הכנסת כבל, יש לך שלוש דקות לנמק את הרוויזיה, בבקשה.

איתן כבל: תודה, אדוני היושב-ראש, תראה, אין לי יותר מדי מה לומר, אני צריך להעביר את השלוש דקות.

זאב אלקין: אתה יכול להעביר אלי את הזמן?

איתן כבל: לא, לא מעביר אליך שום דבר.

זאב אלקין: אני מבטיח לך שלוש דקות לדבר.

איתן כבל: אני לא מעביר אליך ואל תפריע לי.

איתן כבל: כי אגיד לך למה באמת אין לי – אתה יודע, יצאתי מפה והתחושה היא תחושה כבדה.

איתן כבל: מה עוד באמת אפשר להוסיף על הדברים שאנחנו חווים כאן?

איתן כבל: באמת אני אומר את זה.

איתן כבל: אין לי ספק שכל אחד גם מחברי הקואליציה חש את אותה תחושה כבדה, אותה תחושה של שחקנים באיזה משחק לא ברור.

איתן כבל: אתה יודע מה, למשל, אני לא בטוח בכלל שבתשע נתחיל בכלל.

רוברט אילטוב: כדאי למשוך, שישר ניכנס לישיבה הבאה.

איתן כבל: אני אומר באמת.

איתן כבל: אני בכלל לא בטוח שבתשע ראש הממשלה צריך לפתוח.

איתן כבל: אז מה?

איתן כבל: היושב-ראש יעשה פיליבסטר?

מיכל רוזין: נכון.

עפר שלח: יש לי חדשות בשבילך.

קארין אלהרר: אני אומרת עשר.

עפר שלח: יש לי חדשות בשבילך, זה כבר סגור.

איתן כבל: מה?

עפר שלח: זה לא יהיה בתשע.

איתן כבל: אז אני אומר, היושב-ראש - - -

מיכל רוזין: אנחנו צריכים עכשיו לדון, זה בדיוק - - -

מיקי רוזנטל: אין, אין, הישיבה נדחתה ליום שני.

איתן כבל: חברים יקרים, היושב-ראש הולך - - -

<קריאה: רגע, אלקין מקבל הודעה עכשיו.

איתן כבל: אח שלי, - - -

<קריאה: כן, כן, היא נדחתה ליום שני.

<קריאה: לא, אולי, אלקין, אתה תפתח את הישיבה?

מיכל רוזין: מה שמטריד אותי, עד עכשיו לא קיבלנו הודעה איזה שר הוא מקבל.

<קריאה: עד עכשיו לא היית מוטרדת?

זאב אלקין: אני כרגע קיבלתי.

מיקי רוזנטל: אלקין צעק - - -

<קריאות: - - -

<קריאה: שר הקליטה והאיומים האסטרטגיים.

<קריאה: אלקין, אל תספר לה.

<קריאה: אלקין, אל תספר לה.

מיכל רוזין: לא, לא, לא.

<קריאה: אלקין, אולי תפתח בהודעה?

<קריאה: אלקין, אל תאשר.

<קריאה: אל תאשר.

<קריאות: - - -

זאב אלקין: אנחנו קודם נצביע רוויזיה, אחר כך אני אספר.

עפר שלח: זה כבר בחוץ, זאב, אז אפשר להצביע בעד הרוויזיה ונגמור עם זה.

מרב מיכאלי: אלקין, אנחנו הרי קבוצת התמיכה שלך, בוא.

<קריאה: האחרונה בירידה, מרב.

זאב אלקין: חבר הכנסת כבל בזכות דיבור.

איתן כבל: תודה, אדוני היושב-ראש, לכן ברשותך, אני מאוד מקווה שלא נמצא את עצמנו בשעה תשע מקבלים הודעה שהישיבה נדחתה לעשר.

חיים ילין: זה בדיוק מה שיקרה.

איתן כבל: ואומר לך, כי הפעם הזאת אי-אפשר שיושב-ראש הכנסת, שאומנם הסמכות נתונה לו, יעלה ויעשה פיליבסטר במשך שעה, ויספר לנו איזו פרשת שבוע או משהו, כי אם יש מישהו מעבר לבית הזה - - -

אורי מקלב: אדוני היושב-ראש, זו פרשה מבישה.

איתן כבל: נכון, אני רוצה להזכיר לך, זו פרשת "בחוקותי".

איתן כבל: ו"בחוקותי", אתה יודע, - - -

אורי מקלב: "והלכתם עמי, קרי".

איתן כבל: נכון, אם "בחוקותי" תלכו, אז כנראה מישהו לא הולך בחוקותיו.

איתן כבל: ולכן - - -

<קריאות: - - -

ניסן סלומינסקי: שם מדובר על קרי.

איתן כבל: תשמע, לכן - -

אורי מקלב: מאסתם עלי.

איתן כבל: - - אני אומר לכם את זה כאן, אדוני היושב-ראש, עשה נא עמנו חסד, עם כולנו, עם הבית הזה, עם כבודו של הבית הזה, כמו שאמר חברי עפר שלח, שבסופו של עניין מעבר לכל יש כאן כללים, יש כאן – באמת בסופו של עניין כולנו יושבים פה, רובנו בדרך כזאת או אחרת חברים, משתפים פעולה, וזה לא משנה אם אנחנו פה חודש-חודשיים או שלושה חודשים.

איתן כבל: בסופו של עניין נבלה את רוב זמננו כאן, ונעשה, כך אני מקווה, דברים טובים למען עם ישראל.

איתן כבל: אז בוא - - -

זאב אלקין: תודה.

איתן כבל: אם תינתן לנו הדחייה ליום שני, לפחות נדע, נגיע כמו שצריך.

איתן כבל: החולצות הלבנות כבר התלכלכו.

איתן כבל: אפילו אני באתי חגיגי.

זאב אלקין: תודה רבה.

זאב אלקין: אתה רואה אני - - -

<קריאה: חשבתי שאתה מציע שנעשה את זה - - -

מיכל רוזין: שאלת הבהרה.

זאב אלקין: תודה רבה.

זאב אלקין: אתה רואה, אני אפילו עוד לא הוצאתי עניבה.

זאב אלקין: הנימוקים היו מאוד משכנעים, אני חייב להגיד.

זאב אלקין: אני מתלבט לרגע - - -

מיכל רוזין: רגע, אני רק רוצה שאלת הבהרה משפטית לארבל, אם אפשר.

זאב אלקין: לא, לא, לא.

מיכל רוזין: אני רוצה לשאול.

זאב אלקין: הרוויזיה נומקה.

מיכל רוזין: אני רק רוצה לשאול מה קורה אם עכשיו מגיעים - -

זאב אלקין: חברת הכנסת רוזין, את מפריעה לי.

מיכל רוזין: - - בתשע והמליאה לא מתכנסת.

יעקב מרגי: לכי לבג"ץ.

מיכל רוזין: לא, אני שואלת באמת אמיתי.

זאב אלקין: יכול להיות שישתמשו בהצעה שלכם, שהישיבה תיפתח ותוכרז הפסקה, הרי הצעתם.

מיכל רוזין: אבל לא מגיע לי לקבל תשובה משפטית?

מרב מיכאלי: אבל היועץ המשפטי אמר שזו לא אופציה.

זאב אלקין: אבל אני כרגע מביא להצבעה את הרוויזיה.

זאב אלקין: מי בעד הרוויזיה?

זאב אלקין: לא, זה יהיה שמי, סליחה.

מיכל רוזין: הוא עדיין לא סומך עליכם.

זאב אלקין: חבר הכנסת זאב אלקין – נגד חבר הכנסת יואב קיש במקום חבר הכנסת יריב לוין– נגד חבר הכנסת דוד ביטן – נגד חבר הכנסת ז'קי לוי – נגד חבר הכנסת מיקי זוהר – נגד חברת הכנסת נאוה בוקר – נגד חבר הכנסת אברהם נגוסה – נגד חברת הכנסת נורית קורן – נגד חבר הכנסת איתן כבל – בעד חברת הכנסת מרב מיכאלי – בעד חברת הכנסת מיכל בירן – בעד חבר הכנסת מיקי רוזנטל – בעד חבר הכנסת דני עטר – בעד חבר הכנסת יואל חסון – אינו נוכח, חבל חבר הכנסת אחמד טיבי – אינו נוכח חבר הכנסת דב חנין – בעד חבר הכנסת ג'מאל זחאלקה – אינו נוכח חברת הכנסת קארין אלהרר במקום חבר הכנסת מיקי לוי – בעד חבר הכנסת עפר שלח – בעד חברת הכנסת עליזה לביא – בעד חברת הכנסת רחל עזריה – נגד חברת הכנסת יפעת שאשא ביטון – נגד חברת הכנסת מירב בן ארי – נגד חבר הכנסת ינון מגל במקום חברת הכנסת איילת שקד – נגד חבר הכנסת ניסן סלומינסקי – נגד חבר הכנסת יעקב מרגי – נגד חבר הכנסת יואב בן צור – נגד חבר הכנסת מאיר פרוש – נגד חבר הכנסת אורי מקלב – נגד חבר הכנסת רוברט אילטוב – בעד חבר הכנסת חמד עמאר – בעד חברת הכנסת מיכל רוזין במקום חבר הכנסת אילן גילאון – בעד אנחנו סופרים, כולנו במתח.

מיקי רוזנטל: גם אני.

ניסן סלומינסקי: אנחנו במתח להודעה שתודיע לנו אחר כך.

מיכל רוזין: אנחנו במתח עד תשע כדי לראות אם דוחים לעשר או ליום שני.

<קריאה: קודם אנחנו צריכים לשמוע אם אלקין קיבל תיק.

מיכל רוזין: ודאי, קיבל, זהו כבר מכור.

יעקב מרגי: נפל, נפל עליו תיק, אל תדאגו.

זאב אלקין: 17 – נגד, 12 – בעד.

זאב אלקין: הרוויזיה לא התקבלה, ולכן בקשת היושב-ראש אושרה סופית.

זאב אלקין: תודה רבה.